《闰二月十六日清明》
元代·方回

日日楼头柳色浓，年年为客负春风。
莺花时节兵还动，诗酒生春老更穷。
逆料未来犹有几。悬知所过即成空。
故乡寒食浇松处，亦想儿曹念乃翁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。